РЕПУБЛИКА СРБИЈА

АГЕНЦИЈА ЗА РУРАЛНИ

РАЗВОЈ ОПШТИНЕ ТОПОЛА

Комисија за спровођење јавног конкурса за финансирање пројеката удружења из области пољопривреде из буџета АРРТ ДОО Топола

Број: 30/2024

Датум: 10.07.2024. године ТОПОЛА

Комисија за спровођење јавног конкурса за финансирање пројеката удружења из области пољопривреде из буџета АРРТ ДОО Топола, расписује

# ЈАВНИ КОНКУРС

**ЗА ФИНАНСИРАЊЕ ПРОЈЕКАТА УДРУЖЕЊА ИЗ ОБЛАСТИ ПОЉОПРИВРЕДЕ ИЗ БУЏЕТА АРРТ ДОО ТОПОЛА ЗА 2024. ГОДИНУ**

Средства намењена конкурсом додељују се за реализацију пројеката у области подршке за спровођење пољопривредне политике у локалној заједници са роком реализације до 31.12.2024. године.

Право учешћа имају удружења која су регистрована на територији општине Топола и Статутом имају дефинисане циљеве и активности које се односе на унапређење пољопривреде и руралног развоја.

Вредност опредељених средстава у буџету је **1.160.000,00** динара. Максимални износ средстава по учеснику Конкурса је дефинисан Програмом мера подршке за спровођење пољопривредне политике и политике руралног развоја за општину Топола за 2024. годину број 020-231/2024-05-I од од 15.05.2024. године („Службени гласник СО Топола” број 11/2024).

Учесник конкурса је дужан да уз пријаву достави:

* пријавни образац;
* попуњен образац описа пројекта;
* фотокопију Решењa о регистрацији удружења код АПР;
* фотокопију Статута Удружења.

Пријаве морају бити у затвореној коверти и са назнаком : „Пријава на Конкурс за финансирање пројеката - Удружења из области пољопривреде из буџета АРРТ ДОО Топола за 2024. годину“.

Пријаве се достављају лично у канцеларији АРРТ ДОО Топола или поштом на адресу:

## Агенција за рурални развој општине Топола

Комисији за спровођење јавног конкурса за финансирање пројеката удружења из области пољопривреде из буџета АРРТ ДОО Топола

34310 Топола, Булевар краља Александра I бр. 9.

Рок за подошење пријава је закључно са 24.07.2024. године.

Неблаговремене пријаве неће бити разматране, а непотпуне пријаве ће се сматрати неисправним.

Удружења уз пријаву на конкурс, прилажу документацију прописану конкурсом, као и додатну документацију на захтев Комисије.

 Јавни конкурс, пријавни образац и образац описа пројекта се објављују на званичној интернет презентацији АРРТ ДОО Топола ([www.аrr.rs](http://www.аrr.rs)).

Критеријуми за оцењивање су:

|  |  |  |
| --- | --- | --- |
| Редни број | Тип критеријума за избор | Бодови |
| 1 | Број година рада на територији општине Топола | 0-20 |
| 2 | Важност пројекта од 0 до 20 бодова | 0-20 |
| 3 | Законски заступник удружења је жена | 0-10 |
| 4 | Материјална и кадровска опремљеност удружења | 0-10 |
| 5 | Реализацију предложеног пројекта спроводи Удружење из области пољопривреде са седиштем на територији општине Топола | 0-20 |
| 6 | Структура извора финансирања предложеног пројекта | 0-10 |
| 7 | Усклађеност пројекта са Стратегијом пољопривреде и руралног развоја општине Топола | 0-10 |

Комисија ће на основу утврђених критеријума сачинити ранг листу подносилаца уредних и благовремених пријава и вредност одобрених средстава и доставити је директору АРРТ ДОО Топола, а која ће бити објављена на порталу АРРТ ДОО Топола.

Подносилац пријаве има право на приговор у року од 3 дана од дана објављивања ранг листе на званичној интернет презентацији АРРТ ДОО Топола.

По коначности ранг листе и Одлуке о избору пројекта, Директор АРРТ ДОО Топола ће закључити уговоре о финансирању/суфинансирању пројекта са изабраним Удружењима. Исплата средстава удружењима врши се на основу поднетих захтева за средства са пропратном документацијом.

 Комисија за споровођење јавног конкурса за

## финансирање пројеката удружења из области

## пољопривреде из буџета АРРТ ДОО Топола

## Оливера Павловић, председник с.р.

##

## Марија Обрадовић, члан с.р.

## Драгана Радивојевић, члан с.р.

##  Линк за преузимање документације:

##  *Пријавни образац и образац описа пројекта АРР 2024*